ddrg/super_eurlex huggingface dataset:
3.

je seznanjen, da Nizozemska trdi, da je odpuščanje presežnih delavcev povezano s svetovno finančno in gospodarsko krizo ter njenim vplivom na storitve in delovanje nizozemskih bank; je seznanjen, da so nizka obrestna mera, ki je bila uvedena kot odziv na finančno krizo, strožji regulativni pogoji, znatno zmanjševanje hipotekarnega trga in zagotavljanja kreditov za mala in srednja podjetja privedli do manjše donosnosti in povzročili nujno potrebo po zmanjšanju stroškov; obžaluje, da so zaradi tega banke okrnile svoje osebje, predvsem z zaprtjem regionalnih podružnic in s preoblikovanjem v spletno bančništvo;
4.

ugotavlja, da je stopnja brezposelnosti v sektorju oblačil v okrožjih, kjer je prišlo do odpuščanja, višja od stopnje brezposelnosti v regijah Norte, Centro in Lisboa, kamor se ta okrožja uvrščajo, in da so obeti za prezaposlitev slabi, saj so med odpuščenimi predvsem nekvalificirane delavke;
1.

ugotavlja, da letne računovodske izkaze Računskega sodišča revidira neodvisni zunanji revizor (PricewaterhouseCoopers Sàrl), da bi bila uporabljena ista načela preglednosti in odgovornosti, kot jih Računsko sodišče uporablja za revidirane subjekte; je seznanjen z mnenjem revizorja, da so „računovodski izkazi resničen in pošten prikaz finančnega stanja Računskega sodišča“;
18.

na podlagi poročila Računskega sodišča ugotavlja, da je Komisija leta 2014 v imenu več kot 50 institucij in organov Unije (vključno z agencijo) podpisala okvirno pogodbo z enim ponudnikom za nakup programske opreme, licenc in izvajanje storitev vzdrževanja in svetovanja v zvezi z IT; ugotavlja, da ima izvajalec okvirne pogodbe vlogo posrednika med agencijo in dobavitelji, ki lahko izpolnijo potrebe agencije; je seznanjen s tem, da je za te posredniške storitve izvajalec okvirne pogodbe upravičen zaračunati provizijo na cene dobavitelja v višini od 2 do 9 %; ugotavlja, da so leta 2016 plačila izvajalcu okvirne pogodbe znašala 8 900 000 EUR; z obžalovanjem ugotavlja, da agencija ni sistematično preverjala cen in pribitkov, ki jih je zaračunal dobavitelj, in računov, izdanih izvajalcu okvirne pogodbe; hkrati pa ugotavlja, da je agencija po ugotovitvi Računskega sodišča iz oktobra 2017 zadevo preiskala in da je izvajalec svojo napako nato priznal in bo agenciji po pričakovanjih vrnil približno 12 000 EUR; ugotavlja tudi, da je agencija od oktobra 2017 oblikovala posebne notranje smernice, ki vključujejo sistematične kontrole kategorij proizvodov in z njimi povezanega dviga cene za vsako ponudbo Comparexa, katere vrednost presega 60 000 EUR;
33.

pozdravlja dobro sodelovanje med fundacijo in drugimi agencijami Unije, zlasti Evropskim centrom za razvoj poklicnega usposabljanja (Cedefop), Evropsko agencijo za varnost in zdravje pri delu (EU-OSHA), Evropsko fundacijo za usposabljanje (ETF), Agencijo Evropske unije za temeljne pravice (FRA) in Evropskim inštitutom za enakost spolov (EIGE), pri načrtovanju in izvajanju dela, s čimer se zagotavlja dobro usklajevanje in sinergije v njenih dejavnostih;
8.

ugotavlja, da so do konca leta 2016 člani industrijskega združenja in člani raziskovalnega združenja sporočili stvarne prispevke za operativne dejavnosti v višini 4 900 000 EUR in da je upravni odbor potrdil denarne prispevke za upravne stroške skupnega podjetja 2 v višini 1 200 000 EUR; poleg tega ugotavlja, da je bilo od najnižjega zneska za stvarne prispevke drugih članov za dodatne dejavnosti v višini 285 000 000 EUR do konca leta 2016 že sporočenih in potrjenih 188 600 000 EUR (66 %); poudarja, da so posledično do konca leta 2016 prispevki članov industrijskega združenja in članov raziskovalnega združenja skupaj znašali 194 700 000 EUR, denarni prispevek Unije pa 79 500 000 EUR; ugotavlja, da je razlika nastala zaradi visokega prispevka drugih članov skupnega podjetja 2 za dodatne dejavnosti skupnega podjetja 2;
13.

ugotavlja, da je v poročilu navedenih 17 prijavljenih primerov nasprotja interesov; ugotavlja, da so se nanašali na dve vrsti primerov: imetje delnic in prejšnje zaposlitve; ugotavlja tudi, da so vsi zaposleni, ki so poročali o imetništvu delnic v institucijah, te pridobili, preden so se pridružili organu, in so bili pozvani, naj te delnice prodajo; potrjuje, da je leta 2017 ponovno potekal pregled stanja, pri katerem je bilo ugotovljeno, da so bile delnice v vseh primerih prodane; ugotavlja, da so bili v letu 2016 preiskani trije primeri prejšnje zaposlitve osebja, na podlagi tega pa so bili sprejeti ukrepi, da ustrezno osebje ne bo vključeno v primere, ki se nanašajo na pristojne organe, pri katerih so na neplačanem dopustu;
93.

potrjuje, da sta bili za tolmače z novimi referenčnimi vrednostmi za produktivnost določeni najnižje povprečno tedensko opravljanje storitve, ki je 11 ur, in najvišje povprečno tedensko opravljanje storitve, ki je 17 ur; ugotavlja, da se je na splošno povprečen čas, ki so ga tolmači tedensko porabili za opravljanje storitve tolmačenja v tolmaški kabini, podaljšal z 11 ur in 54 minut v letu 2014 na 13 ur in 25 minut v letu 2016; je seznanjen, da je bilo leto 2014 volilno leto, ko so bile potrebe po tolmačenju manjše; poudarja, da je povečanje med letoma 2014 in 2016 posledica vrnitve Parlamenta na običajen ritem dela s tedni za odbore, skupine, zasedanja v Strasbourgu in turkiznimi tedni; spominja, da so se leta 2013 kadrovski predpisi spremenili in da se je delovni teden za vse uslužbence evropskih institucij podaljšal s 37,5 ure na 40 do 42 ur, zaradi česar se je podaljšal tudi delovni čas tolmačev; spodbuja prihodnje sodelovanje sindikatov in generalnega sekretarja, ki bi se moralo osredotočati na pravične pogoje dela, obenem pa zagotavljati nemoteno opravljanje parlamentarnega dela; poudarja, da med generalnim sekretarjem in odborom zaposlenih potekajo pogovori, in obe strani poziva, naj dosežeta dogovor; je seznanjen, da je bilo povečanje prevzetih obveznosti za „druge zaposlene“ deloma pojasnjeno s povečanjem potreb po zunanjem tolmačenju v letu 2016 (2,2 milijona EUR več kot leta 2015); poleg tega ugotavlja, da zaradi pravil o delovnem razporedu tolmačenje za vse jezike ni vedno na voljo za seje političnih skupin in odborov; nazadnje opaža, da so bile spremembe urnikov sej odborov, zaradi katerih so bile številne seje ob neprimernem času, deloma posledica omejene prožnosti pri učinkoviti uporabi zmogljivosti za tolmačenje;
39.

je seznanjen, da se agencija dobro zaveda finančnih tveganj, povezanih z odločitvijo Združenega kraljestva, da izstopi iz EU, kot so omejena razpoložljivost proračunskih sredstev ali težave z obstoječimi in novimi pogodbami ter ustreznimi plačili in nadomestili za brezposelnost, ter operativnih tveganj, kot so možnost zaposlovanja britanskih državljanov ali strokovnjakov, dostop do britanskih služb, ki nudijo storitve in informacije ali podatke, sprememba obsega dela in pravice dostopa do dokumentov;
1.

opozarja, da je agencija v skladu s členom 185 Uredbe (EU, Euratom) št. 966/2012 (v nadaljevanju: finančna uredba) konsolidiran subjekt in je med regulativnimi organi gonilna sila pri izvajanju zakonodaje Unije na področju kemikalij, ki koristi zdravju ljudi in okolju, pa tudi inovacijam in konkurenčnosti; ugotavlja, da agencija družbam pomaga pri doseganju skladnosti z zakonodajo, spodbuja varno uporabo kemikalij v sodelovanju z mednarodnimi organizacijami in deležniki, zagotavlja informacije o kemikalijah in obravnava kemikalije, ki zbujajo skrb;
24.

pozdravlja pobudo Sodišča Evropske unije za izboljšanje uravnotežene zastopanosti spolov na vodstvenih položajih in dejstvo, da je uravnotežena zastopanost spolov na srednjih in višjih vodstvenih položajih leta 2015 dosegla raven med 35 % in 65 %; vendar meni, da so na tem področju možne še dodatne izboljšave; poleg tega ugotavlja, da sta Parlament in Svet določila cilj, da se zagotovi enaka zastopanost med moškimi in ženskami pri imenovanju novih sodnikov Splošnega sodišča (1);
4.

ugotavlja, da je skupno podjetje vzpostavilo predhodne postopke na podlagi pregledov finančnih podatkov in podatkov o poslovanju ter da izvaja naknadne revizije upravičencev do nepovratnih sredstev; ugotavlja, da so te kontrole ključna orodja za oceno zakonitosti in pravilnosti poslovanja;
3.

ugotavlja, da je proračun odbora predvsem upravne narave in da se velik delež porabi za odhodke v zvezi z zaposlenimi v odboru, preostanek pa za njegove stavbe, pohištvo, opremo in razne tekoče stroške; poudarja pa, da se oblikovanje proračuna glede na uspešnost ne bi smelo uporabljati le za proračun odbora kot celoto, temveč bi moralo zajemati tudi sklop specifičnih, merljivih, dosegljivih, realističnih in časovno določenih (SMART) ciljev posameznih oddelkov in enot ter letne načrte zaposlenih; v zvezi s tem poziva odbor, naj načelo oblikovanja proračuna glede na uspešnost uvede v svoje vsakodnevne dejavnosti;
5.

ugotavlja, da je STP ECSEL nacionalne organe za financiranje pozvala, naj predložijo dokaze, da izvajanje nacionalnih postopkov daje zadostno zagotovilo za zakonitost in pravilnost transakcij, in da je do 30. junija 2016, ko se je iztekel rok, 76 % pozvanih nacionalnih organov za financiranje, ki predstavljajo 96,79 % skupne porabe skupnih podjetij ARTEMIS in ENIAC, predložilo zahtevane dokumente in potrdilo, da nacionalni postopki dajejo zadostno zagotovilo za zakonitost in pravilnost transakcij;
A.

ker je Unija vzpostavila zakonodajne in proračunske instrumente za dodatno podporo delavcem, ki so jih prizadele posledice velikih strukturnih sprememb v svetovnih trgovinskih tokovih ali posledice svetovne finančne in gospodarske krize, ter za pomoč pri njihovi ponovni vključitvi na trg dela; ker Evropski sklad za prilagoditev globalizaciji (v nadaljnjem besedilu: ESPG) koristi delavcem, ki so bili odpuščeni iz malih in srednjih podjetij in multinacionalk, neodvisno od politik ali interesov, ki so privedli do sklepa o zaprtju, zlasti za slednje; ker bi se morali Uredba o ESPG in trgovinska politika Unije dodatno osredotočiti na to, kako ohraniti delovna mesta, proizvodnjo in strokovno znanje v Uniji;
9.

je seznanjen z dejstvom, da je agencija sprejela notranjo politiko, da bi izboljšala stroškovno učinkovitost in prijaznost do okolja v svojih prostorih; ugotavlja, da je bilo sprejetje platforme „brez papirja“, ki se uporablja za potek dela in shranjevanje notranjih dokumentov, pomemben korak na poti do uresničitve obeh zahtev; z zadovoljstvom ugotavlja, da je agencija dejansko odpravila vse na papirju temelječe poteke dela, vključno z dosjeji in dokumenti o finančnih transakcijah in kadrovskih zadevah, ter jih nadomestila z elektronskimi dokumenti, s čimer si prizadeva doseči pisarniško okolje brez papirja; je seznanjen z dejstvom, da se je orodje začelo uspešno uporabljati januarja 2015;
5.

je seznanjen, da je večina članov upravnega odbora centra podpisala izjave o odsotnosti navzkrižja interesov; poleg tega opaža, da so bile te izjave objavljene na spletnem mestu centra, po tem, ko so zadevni člani za to izrazili pristanek; poziva člane upravnega odbora, ki izjav še niso podpisali, naj to storijo čim prej;
F.

ker sta bili to skupno podjetje in Skupno podjetje ARTEMIS (v nadaljevanju: Artemis) združeni v skupno tehnološko pobudo Elektronske komponente in sistemi za vodilni položaj Evrope (STP ECSEL), ki je začela delovati junija 2014 in se bo izvajala deset let;
8.

na podlagi podatkov agencije ugotavlja, da je agencija oktobra 2014 sprejela politiko o preprečevanju in obvladovanju navzkrižja interesov; ugotavlja, da politika v zvezi z navzkrižjem interesom zahteva, da člani upravnega odbora agencije in njeno vodstveno osebje podajo izjave o interesih; ugotavlja, da je agencija objavila izjave o interesih, ki so jih podpisali člani upravnega odbora in vodstveno osebje; je seznanjen s tem, da je objava življenjepisov vodstvenega osebja agencije v skladu s politiko o preprečevanju in obvladovanju navzkrižja interesov neobvezna ter da so vsi štirje vodstveni delavci agencije posredovali svoje življenjepise v objavo; spodbuja člane upravnega odbora agencije, naj nemudoma predložijo svoje izjave o interesih za nadaljnjo objavo na spletnem mestu agencije, da bi agencija izpolnila zahteve glede preglednosti in odgovornosti;
4.

poudarja, da je uporaba tega instrumenta, kot je določena v členu 11 uredbe o večletnem finančnem okviru, znova pokazala, da bi moral biti proračun Unije bolj prilagodljiv; ugotavlja, da so bila dodatna sredstva na voljo zgolj po zaslugi prenosa neuporabljenih sredstev v okviru instrumenta prilagodljivosti iz proračunskih let 2014 in 2015; ugotavlja, da ne bo prenosa sredstev v proračunsko leto 2017, zaradi česar bo morebitna uporaba instrumenta prilagodljivosti omejena na letno zgornjo mejo 471 milijonov EUR (v cenah iz leta 2011);
C.

ker je bila uredba o ESPG sprejeta ob upoštevanju dogovora Parlamenta in Sveta o tem, da se znova uvede merilo za uporabo sklada zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se vloge za sredstva iz ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in upravičencev ter da se financirajo spodbude za ustanovitev lastnega podjetja,
4.

pozdravlja dejstvo, da so bile neporabljene odobritve za leto 2014 v največji možni meri prenesene v proračunsko leto 2015, saj se bomo s tem izognili nepravični obravnavi nekaterih držav članic, regij in operativnih programov, pospešili izvajanje kohezijske politike in doseganje rezultatov pri njej ter pripomogli k preprečevanju kopičenja plačil ob koncu obdobja večletnega finančnega okvira;
11.

z zaskrbljenostjo ugotavlja, da je vprašanje navzkrižij interesov izjemno relevantno za člane skupine strokovnjakov, ki preizkušajo in odobravajo proizvode; je močno zaskrbljen zaradi dveh primerov izmeničnega zaposlovanja uradnikov, ki ju je agencija odkrila leta 2013, in priporoča, da agencija še okrepi svojo politiko neodvisnosti, zlasti tako, da do konca septembra 2015 objavi življenjepise in izjave o interesih upravljavcev, članov svetovalnega odbora in skupine strokovnjakov; zahteva, da agencij sprejme celovite politike za obvladovanje situacij v zvezi z navzkrižjem interesov, kot so: javni uradnik se odreče svojim interesom, javni uradnik se odreče udeležbi v spornem postopku odločanja, dostop javnega uradnika do določenih informacij je omejen, javnemu uradniku se dodelijo druge naloge ali pa odstopi s svojega položaja;
16.

ugotavlja, da je služba Komisije za notranjo revizijo opravila oceno tveganja za posebne sisteme IT skupnega podjetja, pa tudi za skupno infrastrukturo, ki si jo deli s skupnimi podjetji GVC, Čisto nebo, ENIAC in ARTEMIS; poudarja, da je služba Komisije za notranjo revizijo v zvezi s posebnimi sistemi IT skupnega podjetja opozorila, da so potrebna bolj formalna navodila za upravljanje projektov in za postopke za kontrolo sprememb v pogodbah, da bi se ublažila tveganja, povezana z upravljanjem pogodb; je seznanjen z ugotovitvijo v poročilu Računskega sodišča, da je bilo to priporočilo uresničeno januarja 2014;
1.

na podlagi poročila Računskega sodišča ugotavlja, da so bili v zvezi s tremi pripombami iz poročila Računskega sodišča iz leta 2011, ki so bile v poročilu iz leta 2012 označene kot „se izvaja“, sprejeti popravljalni ukrepi in da so pripombe zdaj v poročilu označene kot „zaključene“; ugotavlja tudi, da so bili za tri pripombe iz poročila Računskega sodišča iz leta 2012 sprejeti popravljalni ukrepi in da je ena pripomba zdaj označena kot „zaključena“, ena kot „ni relevantna“, ena pa kot „se izvaja“;
9.

ugotavlja, da ta politika določa, da morajo zaposleni in člani znanstvenega odbora podpisati izjavo o interesih; ugotavlja, da so izjave o interesih članov znanstvenega odbora javno dostopne; globoko obžaluje, da izjave o interesih članov upravnega odbora, izvršnega direktorja in najvišjih vodstvenih delavcev niso javno dostopne; se ne strinja z odločitvijo upravnega odbora, da življenjepisi in izjave o interesih njenih članov ne smejo biti objavljeni na spletnem mestu agencije; znova poziva agencijo, naj to zadevo nemudoma popravi;
5.

ugotavlja, da je skupni znesek odobrenih proračunskih sredstev, za katera so bile prevzete obveznosti in ki so bila prenesena v naslednje leto, znašal 1 200 000 EUR, kar je 13,5 % vseh proračunskih sredstev; je zaskrbljen, ker je bilo pri tem 800 000 EUR prenesenih iz naslova II, kar je 59 % vseh sredstev za ta naslov; je seznanjen s tem, da je bilo 500 000 EUR, navedenih v odstavku 3, in dodatnih 300 000 EUR prenesenih za financiranje pohištva in omrežne opreme za novo pisarno v Atenah, kar pojasnjuje visoko stopnjo prenosa za naslov II;
C.

ker je bila Uredba (EU) št. 1309/2013 (4) sprejeta ob upoštevanju dogovora Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % celotnih ocenjenih stroškov predlaganih ukrepov, da se vloge za sredstva ESPG v Komisiji, Parlamentu in Svetu obravnavajo učinkoviteje in se tako skrajša postopek ocene in odobritve, da se z vključitvijo samozaposlenih in mladih razširi obseg upravičenih ukrepov in prejemnikov ter da se financirajo spodbude za ustanovitev lastnega podjetja,
2.

zlasti poudarja pomen evropskih strukturnih in investicijskih skladov, ki so eden od največjih sklopov izdatkov v proračunu EU; poudarja dejstvo, da je kohezijska politika EU veliko prispevala k ohranjanju javnih naložb na bistvenih gospodarskih področjih in dosegla oprijemljive rezultate na terenu, ki bodo državam članicam in regijam v pomoč pri premagovanju sedanje krize in doseganju ciljev strategije Evropa 2020; poudarja, da je treba državljanom dati na voljo orodja, da bi našli izhod iz krize; s tem v zvezi poudarja, da je zlasti treba vlagati v področja, kot so izobraževanje in mobilnost, raziskave in inovacije, mala in srednja podjetja in podjetništvo, da bi spodbudili konkurenčnost EU in ustvarjanje delovnih mest – zlasti za mlade in starejše od 50 let;
E.

ker je 65,36 % delavcev, ki so jim ukrepi namenjeni, žensk in 34,64 % moških; ker je velika večina (82,86 %) delavcev starih med 25 in 54 let; ker je 9,29 % delavcev starih med 15 in 24 let;
C.

ker je bil pri sprejetju uredbe o ESPG upoštevan dogovor Parlamenta in Sveta o tem, da se znova uvede merilo za uporabo ESPG zaradi krize, da se finančni prispevek Unije poveča na 60 % vseh ocenjenih stroškov predlaganih ukrepov, da se poveča učinkovitost pri obravnavi vlog za sredstva ESPG v Komisiji, Parlamentu in Svetu, tako da se skrajša postopek ocene in odobritve, da se razširi obseg upravičenih ukrepov in prejemnikov, in sicer z vključitvijo samozaposlenih in mladih, ter da se financirajo spodbude za ustanovitev lastnega podjetja,
7.

vendar ugotavlja, da je bila raven prenesenih odobrenih proračunskih sredstev, za katera so bile prevzete obveznosti, v leto 2013 visoka, saj je za naslov II (upravni odhodki) znašala 35 %, za naslov III (operativni odhodki) pa 46 %; priznava, da so razlog za visoko raven za naslov II večinoma dogodki, na katere agencija ne more vplivati, npr. španski organi so pozno zaračunali stroške najema pisarn za leto 2012; poleg tega ugotavlja, da je agencija naročila veliko blaga in storitev, da bi izpolnila povečane operativne potrebe v zadnjem četrtletju leta 2012, vendar blago do konca leta še ni bilo dostavljeno, storitve pa ne opravljene; priznava, da je bil v naslovu III pomemben razlog za visoko raven prenosov znatna delovna obremenitev agencije zaradi velikega števila projektov informacijske tehnologije, ki so se začeli ali pa so potekali leta 2012, ta delovna obremenitev pa je vplivala na pravočasnost postopkov javnega naročanja v primeru dveh projektov informacijske tehnologije, ki sta se začela leta 2012; poleg tega priznava, da je bilo treba stroške usposabljanja in službenih potovanj uslužbencev in strokovnjakov v zadnjem četrtletju leta 2012 povrniti šele na začetku leta 2013;
7.

od Eurojusta zahteva, da izboljša preglednost postopkov zaposlovanja; ugotavlja, da ni bilo dokazov, da so bila vprašanja za pisne preizkuse in razgovore določena, preden je izbirna komisija pregledala prijave, in da ni dokazov, da so bili ponderji za pisne preizkuse in razgovore določeni pred preverjanjem kandidatov; poziva Eurojust, naj to obravnava v okviru poročila o nadaljnjem ukrepanju na podlagi razrešnice za leto 2012;
2.

je seznanjen s trditvami centra, da: — še ni rešitve v zvezi s prodajo pisarniških prostorov, ki se ne uporabljajo, ali njihovo oddajo v najem, čeprav si center dejavno prizadeva za iskanje primerne rešitve; poleg tega priznava, da je center še dodatno racionaliziral in znižal svoje stroške vzdrževanja in v ta namen pregledal varnostne nastavitve in zmanjšal porabo energije, — je Komisija leta 2012 zaključila tretje vrednotenje centra ter da je center pripravil, njegov upravni odbor pa potrdil akcijski načrt za nadaljnje ukrepanje na podlagi priporočil, oblikovanih na podlagi vrednotenja, v katerem so opredeljeni natančni ukrepi, ki jih je treba sprejeti v obdobju izvajanja delovnega programa 2013–2015, — je bila izvedena revizija notranjih postopkov centra za manjši obseg prenosov, po kateri so se sredstva, prenesena iz leta 2012 v leto 2013, zmanjšala za 16 % v primerjavi s predhodnim letom, — je bila vzpostavljena finančna politika, namenjena rednemu spremljanju morebitnih tveganj, katere cilj je zmanjšanje finančnih tveganj na najmanjšo možno mero in njihova porazdelitev, — je bila uvedena revizija politike centra, ki se nanaša na izjeme, da bi slednja izrecno zajela izjeme, ki predstavljajo odstopanje od pravil, formalno sprejetih in veljavnih v centru, — so bili njegovi postopki zaposlovanja prilagojeni, da bi predvidevali opredelitev vsebine pisnih preverjanj in pogovorov s kandidati, preden izbirna komisija preuči prejete vloge;
9.

z zaskrbljenostjo ugotavlja, da so se pri revidiranih postopkih zaposlovanja pokazale pomanjkljivosti, ki so vplivale na preglednost in enakopravno obravnavo kandidatov, in sicer vprašanja za razgovore in preizkuse niso bila pripravljena pred pregledom prijav, pogoji, ki bi jih morali kandidati izpolnjevati, da bi bili povabljeni na pisne preizkuse in razgovore ter za uvrstitev na seznam ustreznih kandidatov, niso bili dovolj podrobno določeni, ukrepi za zagotavljanje anonimnosti kandidatov, ki so opravljali pisne preizkuse, pa niso bili ustrezni; poziva agencijo, naj to popravi in obvesti organ za podelitev razrešnice o napredku v zvezi s tem v okviru nadaljnjih ukrepov glede razrešnice za leto 2012;
5.

ugotavlja, da se je na Sodišču Evropske unije in sodišču za uslužbence v primerjavi z letom 2011 število zaključenih zadev zmanjšalo, število nerešenih zadev pa povečalo (Sodišče Evropske unije: 849 nerešenih zadev v letu 2011 in 886 nerešenih zadev v letu 2012, 638 zaključenih zadev v letu 2011 in 595 zaključenih zadev v letu 2012; sodišče za uslužbence: 178 nerešenih zadev v letu 2011 in 235 nerešenih zadev v letu 2012, 166 zaključenih zadev v letu 2011 in 121 zaključenih zadev v letu 2012); ugotavlja, da ni prišlo še do nobene zamenjave članov sodišča za uslužbence;
3.

je zaskrbljen zaradi zavajajoče predstavitve prihrankov pri osebju glede na kadrovski načrt Komisije; ugotavlja, da se bodo v službah Komisije sprostila delovna mesta 13 pogodbenih in 2 začasnih uslužbencev, ki pa bodo dodana v kadrovski načrt Izvajalske agencije za izobraževanje, avdiovizualno področje in kulturo; poudarja, da ker so vse izvajalske agencije del uprave Komisije, ni mogoče zaznati razbremenitve proračuna Komisije, kakor je bilo predstavljeno; se zaveda, da je osebje, zaposleno v izvajalskih agencijah, v celoti plačano iz operativnih sredstev;